# Hvorfor være dydig?

| *Hvorfor være dydig?* |
| --- |
| orig. *Why Be Good?* |
| Generell informasjon |
| Filmtype | Stumfilm |
| Sjanger | Komedie |
| Utgivelsesår | 1929 |
| Prod.land | USA |
| Lengde | 80 min |
| Bak kamera |
| Regi | William A. Seiter |
| Produsent | John McCormick |
| Manusforfatter | * Paul Perez (mellomtitler)
* Carey Wilson (manus)
 |
| Sjeffotograf | Sidney Hickox |
| Klipp | Terry O. Morse |
| Foran kamera |
| Medvirkende | * Colleen Moore
* Neil Hamilton
 |
| Prod.selskap | Warner Bros. |
| Eksterne lenker |
| IMDb
 |

Hvorfor være dydig? (originaltittel: Why Be Good?) er en amerikansk stum komedie fra 1929, regissert av William A. Seiter og produsert av First National Pictures. I hovedrollene spiller Colleen Moore og Neil Hamilton. Filmen handler om en festglad kvinne som innleder et forhold til sjefens sønn. Manus er skrevet av Paul Perez og Carey Wilson.

Filmen har stum dialog, men inneholder et Vitaphone-lydspor med musikk og lydeffekter, samt synkronisert sang.

## Handling

Filmen starter med at Peabody junior (Neil Hamilton) og vennene hans gjør seg klar til å dra ut på byen, kvelden før junior skal tiltre sin nye jobb i farens varemagasin. Før de forlater huset lekser Peabody senior (Edward Martindale) opp for sønnen om nåtidens kvinner, og gir ham beskjed om å holde seg unna de kvinnelige ansatte på jobben.

I mellomtiden beiler flere tvilsomme menn til Pert Kelly (Colleen Moore), etter at hun har vunnet en dansekonkurranse. Hun møter Peabody jr. på utestedet The Boiler. Senere på kvelden kjører han henne hjem, og de avtaler et stevnemøte neste kveld. Pert kom seg ikke i seng før kl. tre om natten, og kommer for sent på jobb neste dag. Hun blir kalt inn til personalkontoret, der hun til sin store overraskelse ser at den unge mannen hun møtte kvelden før, arbeider. Peabody senior er også der, og gir Pert sparken da han innser hva som foregår.

Peabody junior får ikke snakket med Pert før flere timer etter det avtalte stevnemøtet deres. Han forklarer at det ikke var han som gav henne sparken, og de avtaler et nytt stevnemøte. Pert får tilsendt flotte gaver som hun kan pynte seg med på stevnemøtet. Fra sin far (John St. Polis) for hun en lang formaning om den manglende dydigheten hos nåtidens menn. Peabody junior får på sin side nok en gang høre sin far dømme nåtidens kvinner nord og ned.

Peabody junior ønsker å teste Perts dydighet på deres neste stevnemøte. Hun protesterer da han blir for nærgående, og består dermed testen hans. De gifter seg samme kveld. Peabody junior overbeviser sin far om Perts dydighet.

## Medvirkende

* Colleen Moore som Pert Kelly
* Neil Hamilton som Winthrop Peabody junior
* Bodil Rosing som Ma Kelly (Perts mor)
* John St. Polis som Pa Kelly (Perts far)
* Edward Martindel som Winthrop Peabody senior
* Eddie Clayton som Tom
* Lincoln Stedman som Jerry
* Louis Natheaux som Jimmy Alexander
* Collette Merton som Julie
* Dixie Gay som Susie

## Bevaring

*Hvorfor være dydig?* var i flere tiår antatt å ha gått tapt; man trodde at bare Vitaphone-lydsporet fortsatt fantes. I 1990-årene ble det imidlertid funnet en 35 mm-kopi av filmen i et italiensk arkiv. Restaureringen av filmen startet i 2012 og ble fullført i 2014, finansiert av Warner Bros. og The Vitaphone Project. Den 6. september 2014 hadde den restaurerte filmen nypremiere på Los Angeles County Museum of Arts Bing Theater; arrangementet ble holdt av Academy of Motion Picture Arts and Sciences. Den restaurerte versjonen ble også utgitt på DVD-R av Warner Archive Collection den 28. oktober 2014 og senere vist på Film Forum i New York den 9. november 2014, samt sendt på Turner Classic Movies.

## Referanser

## Litteratur

* Codori, Jeff (2012). *Colleen Moore: A Biography of the Silent Film Star* (på engelsk). McFarland. ISBN 978-0786449699.

## Eksterne lenker

* (en) *Hvorfor være dydig?* på Internet Movie Database

* (sv) *Hvorfor være dydig?* i Svensk Filmdatabas

* (nl) *Hvorfor være dydig?* på MovieMeter

* (en) *Hvorfor være dydig?* på The Movie Database – film

* (en) *Hvorfor være dydig?* på American Film Institute

* (en) *Hvorfor være dydig?* på Silent Era

* (en) *Hvorfor være dydig?* på Rotten Tomatoes
* *Hvorfor være dydig?*-lydsporet på Internet Archive